KTC เล็งออกหุ้นกู้ 3 หมื่นลบ. ใช้ขยายธุรกิจ-รีไฟแนนซ์
KTC ชงผถห.ออกหุ้นกู้ 3 หมื่นลบ. ใช้ขยายธุรกิจ-รีไฟแนนซ์
12 พ.ค. 2563

บริษัท บัตรกรุงไทย จำกัด (มหาชน) หรือ KTC แจ้งว่าที่ประชุมคณะกรรมการบริษัทเมื่อวานนี้ (11 พ.ค.) อนุมัติกำหนดวันประชุมสามัญผู้ถือหุ้นประจำปี 2563 ในวันที่ 3 ก.ค.63 โดยมีวาระการพิจารณาที่สำคัญ ได้แก่ การอนุมัติออกและเสนอขายหุ้นกู้ภายในวงเงินไม่เกิน 3 หมื่นล้านบาท เพื่อใช้ในการดำเนินการธุรกิจ และขยายธุรกิจ
รวมถึงการชำระคืนหนี้ที่ครบกำหนด (Refinancing) หรือเพื่อนำไปใช้ในการลงทุน หรือให้กู้ยืมแก่บริษัทลูก โดยอายุของหุ้นกู้ระยะสั้นจะมีอายุไม่เกิน 270 วัน และหุ้นกู้ระยะยาวไม่เกิน 10 ปี